**Așteptare**

*Andone Georgeta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(În memoria mamei mele, Irina - Udești, Suceava)

Măicuță dragă, tare aș vrea,

Să te mai văd odată,

Să văd căsuța de la drum,

Pe tine stând la poartă.

Mă așteptai de multe ori,

Pângând nerăbdătoare

Și mă certai cu glasul blând,

Că nu ți-am scris scrisoare.

Râdeai și mă strângeai la piept,

Cu-atâta bucurie.

Măicuța mea cu suflet blând,

Erai icoană vie.

Mă așezam la pieptul tău,

Să-mi vărs cu foc amarul,

Iar tu măicuță m-ascultai,

Albindu-te ca varul.

Și draga mamei, îmi spuneai,

Mă mângâiai intruna.

Măicuța mea cu suflet bun,

Ești soarele și luna.

Iar când plecam din ochii tăi

Curgeau mărgăritare,

Căci te lăsam cu focu-n piept,

Uitându-te în zare.

Te tot rugai la Dumnezeu,

Să mă mai vezi odată,

Iar pân' la anul mama mea,

Te tot uitai spre poartă.

Căci poate unul dintre noi,

Aminte-o să-și aducă

Și la căsuța de la drum,

Va mai veni o fugă.

Ș-așa trecut-au anii în zbor

Și-mi pare rău mămucă,

Că n-am venit să stau mai mult,

C-am fost mereu pe fugă.

Acum chiar dacă aș veni

Și-aș vrea să stau cu tine,

Nimic n-aș mai putea găsi,

Căci ai fugit de lume.

Te-ai dus în lumea celor drepți,

Măicuța mea curată,

Dar și de acolo ne aștepți,

Uitându-te spre poartă.